
ŠAKIŲ RAJONO SAVIVALDYBĖS  TARYBA

SPRENDIMAS

DĖL VIENKARTINĖS PARAMOS LAIMUTEI BIČKIENEI SKYRIMO

2010 m. birželio 30  d. Nr. T-219
Šakiai

Rajono savivaldybės taryba, vadovaudamasi Lietuvos Respublikos Vyriausybės 1994 m. gegužės 9 d. nutarimu Nr.360 (Žin., 1994, Nr.36-653) patvirtintos socialinės paramos koncepcijos 18 p., rajono savivaldybės tarybos 2005 m. liepos 28 d. sprendimu Nr.T-199 patvirtintos vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos 12.1 p. ir atsižvelgdama į savivaldybės Paramos teikimo komisijos 2010 m. gegužės 25 d. posėdžio protokole Nr. PT-5 pateiktas rekomendacijas, nusprendžia:

1. Skirti Laimutei Bičkienei, gyvenančiai Šakiuose, Tulpių g.18, 400 Lt dydžio vienkartinę paramą, apdegus ūkiniam pastatui.  

2. Įpareigoti rajono savivaldybės administracijos Centralizuotos buhalterijos skyrių iš rajono savivaldybės 2010 m. biudžete numatyto stichinių nelaimių fondo lėšų išmokėti Laimutei Bičkienei  400 Lt. 

3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr.85-2566) nustatyta tvarka.

